b'\n_START_ARTICLE_\nMedicin\xc4\x83 bazat\xc4\x83 pe dovezi\n_START_PARAGRAPH_\nMedicina bazat\xc4\x83 pe dovezi (acr. MBD, \xc3\xaen englez\xc4\x83 Evidence-based medicine \xe2\x80\x93 EBM), este o concep\xc8\x9bie medical\xc4\x83 ap\xc4\x83rut\xc4\x83 prin anii 70\' ai secolului trecut, care sus\xc8\x9bine c\xc4\x83 medicina trebuie s\xc4\x83 se concentreze pe obiectivitate, pe dovezi, pe meta-analiz\xc4\x83, pe folosirea metodic\xc4\x83, algoritmic\xc4\x83, a totalit\xc4\x83\xc8\x9bii ramurilor medicinei (epidemiologie, genetic\xc4\x83, bio-statistic\xc4\x83, informatic\xc4\x83 medical\xc4\x83, medicin\xc4\x83 explorativ\xc4\x83 \xc8\x99i de laborator prompt\xc4\x83, precis\xc4\x83 \xc8\x99i de calitate, etc.) consider\xc3\xa2nd raportul cost - eficien\xc8\x9b\xc4\x83, sub un control de calitate riguros \xc8\x99i permanent, medicul consultat fiind factorul frontal al unui larg grup de speciali\xc8\x99ti, cu care se g\xc4\x83se\xc8\x99te \xc3\xaen interreac\xc8\x9bie. Spre deosebire de MBD, medicina \xe2\x80\x9eclasic\xc4\x83\xe2\x80\x9d, deductiv\xc4\x83 (englez\xc4\x83 Opinion-Based Medicine \xe2\x80\x93 OBM) este bazat\xc4\x83 pe bagajul de cuno\xc8\x99tin\xc8\x9be acumulat din studiile \xc8\x99i experien\xc8\x9ba personl\xc4\x83, pe tradi\xc8\x9bionala ars medicae (arta medical\xc4\x83), pe intui\xc8\x9bia personal\xc4\x83 a clinicianului.\n_START_SECTION_\nIstoric\n_START_PARAGRAPH_\nPrin 1975, Ministerul S\xc4\x83n\xc4\x83t\xc4\x83\xc8\x9bii Canadian a mobilizat o grup\xc4\x83 de speciali\xc8\x99ti, (The Canadian Task Force) cu menirea s\xc4\x83 compun\xc4\x83 directive \xc8\x99tiin\xc8\x9bifice \xc8\x99i unitare de examinare sanitar\xc4\x83 periodic\xc4\x83 a popula\xc8\x9biei. Pentru o apreciere obiectiv\xc4\x83 a produsului final, a nivelului de validitate \xc8\x99i de eviden\xc8\x9b\xc4\x83 a activit\xc4\x83\xc8\x9bii preventive, doi dintre speciali\xc8\x99ti, Suzanne Fletcher \xc8\x99i David Sackett au creat "nivele de eviden\xc8\x9b\xc4\x83" (levels of evidence) destinate s\xc4\x83 foloseasc\xc4\x83 ca "grade de recomandare" (Grades of recommendations), criterii de ac\xc8\x9biune \xc3\xaen cadrul respectivelor directive ._NEWLINE_Ca prim pas, ideea "gradelor de recomandare" a stat la baza propunerilor pentru standardizarea medica\xc8\x9biei antitrombotice Ulterior, aceast\xc4\x83 metod\xc4\x83 a luat amploare, \xc8\x99i-a \xc3\xaent\xc4\x83rit bazele teoretice \xc8\x99i a dus la apari\xc8\x9bia unei noi genera\xc8\x9bii de manuale (evidence-based textbooks), \xc3\xaendreptare, ghiduri axate pe medicina bazat\xc4\x83 pe eviden\xc8\x9b\xc4\x83, adic\xc4\x83, la apari\xc8\x9bia unei noi ere \xc3\xaen medicin\xc4\x83, care venea s\xc4\x83 o \xc3\xaenlocuiasc\xc4\x83 pe cea "clasic\xc4\x83", deductiv\xc4\x83, (opinion-based madicine)._NEWLINE_Noua concep\xc8\x9bie - de\xc8\x99i incipient avea o orientare terapeutic\xc4\x83-preventiv\xc4\x83 - s-a r\xc4\x83sp\xc3\xa2ndit \xc3\xaen toate ramurile cercet\xc4\x83rilor, informaticii, educa\xc8\x9biei \xc8\x99i precticii medicale: \xc3\xaen cardiologie (Evidence-Based Cardiology), \xc3\xaen medicina de laborator (Evidence-Based Laboratory Medicine), \xc3\xaen asisten\xc8\x9ba medical\xc4\x83 (Evidence-Based Nursing), \xc3\xaen psihiatrie (Evidence-Based Mental Helth), \xc3\xaen medicina general\xc4\x83 (Evidence-Based Health Care), \xc3\xaen obstetric\xc4\x83 \xc8\x99i ginecologie (Evidence-Based Obstetrics and Gynecology), etc. Facult\xc4\x83\xc8\x9bile de medicin\xc4\x83 din Occident \xc3\xae\xc8\x99i fac un titlu de onoare din ini\xc8\x9bierea de centre de MBD cu scopul de propagare \xc8\x99i de evoluare a noilor metode \xc8\x99i de creare a noi \xc3\xaendreptare, algoritmi (guidelines) pentru a \xc3\xaenarma clinicianul cu instrumente care-l pot scoate din impasul lipsei de certitudine Aceste centre \xc3\xae\xc8\x99i ofer\xc4\x83 serviciile gratuit sau contra unei contribu\xc8\x9bii modice fie, din biblioteca de date fie, \xc3\xaen leg\xc4\x83tur\xc4\x83 internetic\xc4\x83 direct\xc4\x83, la dispozi\xc8\x9bia organiza\xc8\x9biilor medicale din lume \xc8\x99i a medicului particular.\n_START_SECTION_\nMedicina bazat\xc4\x83 pe dovezi \xc3\xaen Rom\xc3\xa2nia\n_START_PARAGRAPH_\n\xc3\x8en Rom\xc3\xa2nia, M.B.D. \xc3\xaencepe s\xc4\x83 fie luat\xc4\x83 \xc3\xaen considera\xc8\x9bie odat\xc4\x83 cu reorganizarea serviciilor medicale din ultimii ani \xc8\x99i apari\xc8\x9bia de literatur\xc4\x83 de specialitate \xc3\xaen limba rom\xc3\xa2n\xc4\x83._NEWLINE_Primul proiect \xc3\xaen domeniul MBD a fost ini\xc8\x9biat de dr. Marius M\xc4\x83rginean la Institutul de S\xc4\x83n\xc4\x83tate Public\xc4\x83 Timi\xc8\x99oara \xc3\xaen 1998, proiect finan\xc8\x9bat de Funda\xc8\x9bia pentru o Societate Deschis\xc4\x83 a lui George Soros. Cu aceast\xc4\x83 ocazie a fost tradus\xc4\x83 lucrarea profesorului Sackett \xc8\x99i a colaboratorilor. De asemenea, au fost derulate 2 workshopuri cu lectori de la EBM Centre din Oxford si CASP International, ateliere la care au participat 20 de medici romani. Ulterior, programe similare au fost derulate prin Centrul de Politici si Servicii de S\xc4\x83n\xc4\x83tate, Centrul National de Studii pentru Medicina Familiei (CNSMF) si Scoala Nationala de S\xc4\x83n\xc4\x83tate Public\xc4\x83 \xc8\x99i Management Sanitar. CNSMF a dezvoltat o curricula \xc8\x99i suport de curs pentru 12 module de pregatire \xc3\xaen MBD \xc8\x99i evaluarea critic\xc4\x83 a literaturii medicale._NEWLINE_Centrul Na\xc8\x9bional de Studii pentru Medicina Familiei a elaborat \xc3\xaen cadrul proiectului Qualy-Med (2002-2005) o metodologie de elaborare a ghidurilor medicale bazate pe dovezi, aliniata la modelele europene, metodologie care a servit la elaborarea a 5 ghiduri de practic\xc4\x83 pentru medicii de familie.\n_START_SECTION_\nExplozia de informa\xc8\x9bie\n_START_PARAGRAPH_\nMedicul doct \xc8\x99i con\xc8\x99tiincios, fidel jur\xc4\x83m\xc3\xa2ntului hippocratic va depune toate eforturile pentru a-i ajuta pacientului s\xc4\x83-\xc8\x99i recapete s\xc4\x83n\xc4\x83tatea. In acest scop el se va folosi de toate instrumentele pe care organiza\xc8\x9bia medical\xc4\x83 de care apar\xc8\x9bine i le confer\xc4\x83, dela stetoscop \xc8\x99i p\xc3\xa2n\xc4\x83 la diagnosticul imaginal, etc. El este obligat de con\xc8\x99tiin\xc8\x9b\xc4\x83 \xc8\x99i de lege s\xc4\x83 fie bine \xc8\x99i curent informat cu ultimele publica\xc8\x9bii legate de cazul pe care-l examineaz\xc4\x83. Lista prescurt\xc4\x83rilor titlurilor presei medicale din 1948) cuprindea cam 4 700 de titluri. \xc3\x8en 1990, respectiva list\xc4\x83 cuprindea deja, peste 100 000 de titluri! De notat c\xc4\x83, dup\xc4\x83 speciali\xc8\x99tii \xc3\xaen informatic\xc4\x83, 90% din realiz\xc4\x83rile \xc8\x99tiin\xc8\x9bifice majore au ap\xc4\x83rut \xc3\xaen numai 150 din acest noian de jurnale. Cum poate clinicianul s\xc4\x83 fac\xc4\x83 fa\xc8\x9b\xc4\x83 acestei explozii de informa\xc8\x9bie?\n_START_SECTION_\nAlegerea datelor relevante din publica\xc8\x9bii contradictorii.\n_START_PARAGRAPH_\nPresa medical\xc4\x83 con\xc8\x9bine o mul\xc8\x9bime de publica\xc8\x9bii ale unor cercet\xc4\x83ri privind fenomene asem\xc4\x83n\xc4\x83toare \xc3\xaentre ele sau, chiar identice, cu rezultate diferite, care duc la concluzii diferite, adesea, contradictorii. Revistele medicale se \xc3\xaentrec \xc3\xaentre ele prin exclusivitatea, severitatea, minu\xc8\x9biozitatea controlului unui articol, de c\xc3\xa2tre cei mai mari speciali\xc8\x99ti \xc3\xaen materie, p\xc3\xa2n\xc4\x83-i aprob\xc4\x83 publicarea. Aceast\xc4\x83 verificare ia \xc3\xaen considera\xc8\x9bie renumele autorilor, pozi\xc8\x9bia lor academic\xc4\x83, publica\xc8\x9bii anterioare, renumele institutului unde s-au f\xc4\x83cut cerecet\xc4\x83rile, etc. deci, diferen\xc8\x9bele dintre rezultate - de regul\xc4\x83 - nu-s datorate artefactelor sau, profesionalismului limitat al autorilor. Cum poate clinicianul s\xc4\x83 ajung\xc4\x83 la concluzia corect\xc4\x83?_NEWLINE_\xc3\x8en marile centre universitare, speciali\xc8\x99ti \xc3\xaen informatica medical\xc4\x83 \xc8\x99i-n diferitele ramuri de specialitate studiaz\xc4\x83 \xc8\x99i recenzeaz\xc4\x83 articolele ap\xc4\x83rute, le apreciaz\xc4\x83 validitatea, red\xc3\xa2ndu-le compactizat sau, intercalate \xc3\xaen \xc3\xaendreptare, algoritmi, \xc3\xaen re\xc8\x9betele de lucru. Prestigiosul jurnal medical JAMA (The Journal of the American Medical Association), \xc3\xaempreun\xc4\x83 cu grupul de lucru MBD (englez\xc4\x83 Evidence-Based Working Group) al Universita\xc8\x9bii din North Carolina - Centrul de Eviden\xc8\x9b\xc4\x83 a S\xc4\x83n\xc4\x83t\xc4\x83\xc8\x9bii au publicat \xc3\xaen anii 90\' o serie de ghiduri pentru literatura medical\xc4\x83 ("Users\' Guides to the Medical Literature") specializate \xc3\xaen diagnostic , etiologie, prognoz\xc4\x83, etiologie, terapie, evaluarea de eviden\xc8\x9b\xc4\x83, etc.\n_START_SECTION_\nFi\xc8\x99a medical\xc4\x83 (dosarul medical)\n_START_PARAGRAPH_\nEste unul din instrumentele principale ale clinicianului. Pacientul nu are voie s\xc4\x83 fie o "apari\xc8\x9bie spontan\xc4\x83" \xc3\xaen fa\xc8\x9ba medicului. El are o istorie care cuprinde boli anterioare \xc8\x99i prezente, malforma\xc8\x9bii, date heredo-colaterale, profesionale, socio-economice, medica\xc8\x9bii administrate \xc8\x99i r\xc4\x83spunsul la aceste medica\xc8\x9bii, dinamica rezultatelor analizelor de laborator efectuate de-a lungul anilor, etc. Toate aceste date, secrete \xc8\x99i apar\xc8\x9bin\xc3\xa2nd de drept \xc8\x99i exclusiv pacientului sau tutorelui s\xc4\x83u - cum este cazul - trebue s\xc4\x83 poat\xc4\x83 fi prezentate la nevoie, cadrului medical competent, \xc3\xaentr-un timp minim, "\xc3\xaen direct" (on-line), clare \xc8\x99i complete. Dosarele pr\xc4\x83fuite din arhivele unui spital sau policlinici, debord\xc3\xa2nd de foi \xc8\x99i formulare scrise indescifrabil sunt de o folosin\xc8\x9b\xc4\x83 limitat\xc4\x83 la fa\xc8\x9ba locului \xc8\x99i total nefolositoare la distan\xc8\x9b\xc4\x83. Calculatorul racordat la o re\xc8\x9bea c\xc3\xa2t mai larg\xc4\x83, cu un depozit informatic mare \xc8\x99i bine \xc3\xaentre\xc8\x9binut a devenit instrumentul cel mai important pe masa medicului._NEWLINE_Unul din rezultatele benefice imediate ale unei fi\xc8\x99e medicale unificate va fi depistarea prompt\xc4\x83 \xc8\x99i posibila dispari\xc8\x9bie a unor boli legate de vechea birocra\xc8\x9bie a sistemului medical, ca: sindromul M\xc3\xbcnchausen, sindromul M\xc3\xbcnchausen by proxy, sindromul Ulise, etc.\n_START_SECTION_\nOrganizarea sanitar\xc4\x83, raportul cost-eficien\xc8\x9b\xc4\x83, controlul de calitate\n_START_PARAGRAPH_\nFondurile afectate serviciilor medicale, \xc3\xaen toat\xc4\x83 lumea \xc8\x99i la toate nivelele sunt limitate, ele limit\xc3\xa2nd \xc8\x99i cantitatea, calitatea \xc8\x99i facilitatea de abordare a instrumentelor din dotarea clinicianului._NEWLINE_Un element important al medicinei bazate pe dovezi este raportul cost-eficien\xc8\x9b\xc4\x83, folosirea \xc3\xaen\xc8\x9beleapt\xc4\x83 a resurselor - inclusiv bugetare - \xc3\xaen cadrul unei organiza\xc8\x9bii eficiente, economice, cl\xc4\x83dit\xc4\x83 pe criterii \xc8\x99tiin\xc8\x9bifice._NEWLINE_Institu\xc8\x9biile pentru acordare de asisten\xc8\x9b\xc4\x83 medical\xc4\x83 trebue s\xc4\x83-\xc8\x99i creeze grupe de speciali\xc8\x99ti cu misiunea de a acorda asisten\xc8\x9b\xc4\x83 imediat\xc4\x83 medicului de prim\xc4\x83 linie, rspectiv, \xc3\xaendrumare, sugerare de algoritmi relevan\xc8\x9bi, aprobarea - sau, refuzul de a aproba - unor analize , medicamente (prescrierea unor anumite antibiotice trebuie condi\xc8\x9bionat\xc4\x83 de teste de laborator relevante \xc8\x99i de aprobarea unui specialist \xc3\xaen boli infec\xc8\x9bioase), hospitaliz\xc4\x83ri, etc. medicina bazat\xc4\x83 pe dovezi pretinde sigurarea unor conducte largi de informa\xc8\x9bie, accesul liber la literatura de specialitate internetic\xc4\x83 ("PubMed", "MEDILINE") \xc8\x99i la centre de informatic\xc4\x83 (GIDEON \xe2\x80\x94 Motor de epidemiologie \xc8\x99i boli transmisibile), posibilitatea de consult extemporaneu cu al\xc8\x9bi speciali\xc8\x99ti, p\xc3\xa2n\xc4\x83 la nivelele cele mai \xc3\xaenalte, controlul de calitate prin ceerea de criterii pentru urm\xc4\x83rirea \xc8\x99i aprecierea fi\xc8\x99elor medicale, spre exemplu, studierea curbelor de distribu\xc8\x9bie a folosirii anlizelor de laborator, a prescrierii de medicamente, a apel\xc4\x83rii la interventii chirurgicale obstetrice la anumite popula\xc8\x9bii, etc., pentru ca medicii care se plaseaz\xc4\x83 la poalele curbei gausice s\xc4\x83 poat\xc4\x83 fi trime\xc8\x99i la cursuri de specializare, controla\xc8\x9bi \xc8\x99i indruma\xc8\x9bi mai intensiv, \xc3\xaen func\xc8\x9bie de caz._NEWLINE_Folosirea \xc3\xaen\xc8\x9beleapt\xc4\x83 a acestor instrumente duce la cre\xc8\x99terea calit\xc4\x83\xc8\x9bii serviciului medical acordat at\xc3\xa2t de c\xc3\xa2tre medicul care apar\xc8\x9bine unei organiza\xc8\x9bii medicale largi c\xc3\xa2t \xc8\x99i de c\xc3\xa2tre medicul autonom, izolat la periferie, \xc3\xaen cabinetul propriu.'